7 foute wat almal in die kombuis maak
JY LEES NOU 7 foute wat almal in die kombuis maak
Ons almal maak foute en die kombuis is nie 'n uitsondering nie. Geen kombuis is perfek nie, nie eens myne nie. Ek is eintlik bly dat dinge soms verkeerd gaan, want dit is wat kosmaak so lekker maak. Die uitdaging, die gesukkel - en dan die oomblik dat jy besef daar is sukses en iets gaan tog lekker smaak!
Doen jouself en jou kombuis 'n guns en belê in 'n goeie elektroniese skaal. Wanneer jy bak, is dit baie meer akkuraat om droë bestanddele te weeg as om dit in volume af te meet. Jy is gewaarborg dat 500 g dieselfde in my kombuis gaan wees as in joune - mits jou skaal natuurlik werk!
Wanneer jy pasta kook, is dit belangrik om 'n groot pot met genoeg water te gebruik. Verdeel jou pot denkbeeldig in 4:1 - dus 4 dele water vir elke deel pasta. Dan het die pasta genoeg beweegruimte en sal dit nie aanmekaar vassit soos dit gaar word nie. En onthou, gooi altyd ná dreinering 'n klein bietjie olie oor jou pasta en meng dit deur.
Hieraan is ek self skuldig en ek het my fout op die harde manier geleer. Moet nooit vars kruie vervang met dieselfde hoeveelheid droës nie. Die geur van droë kruie is baie intenser en kan die smaak van jou gereg heeltemal bederf. As jy nie varses kan kry nie, begin eers met droë kruie in 'n 1/3 van die hoeveelheid wat die resep vir vars kruie aandui. Proe en pas dan aan soos nodig. Proe ook eers die droë kruie voor jy dit in jou pot gooi sodat jy weet hoe sterk die smaak is. Jy sal weet hoeveel om in jou pot te gooi.